ചെറുകാട്ടൂരിലെ കവര്ച്ചാശ്രമം: പ്രതിയെ കസ്റ്റഡിയില് വാങ്ങും പനമരം: കഴിഞ്ഞ ദിവസം പെരിന്തല്മണ്ണയില് അറസ്റ്റിലായ മോഷണക്കേസ് പ്രതി കൊട്ടാരക്കര ഏഴുകോണ് അഭിവിഹാറില് അഭിരാജ് 29 ചെറുകാട്ടൂരില് പട്ടാപ്പകല് വീടുകുത്തിത്തുറക്കാന് ശ്രമിച്ച കേസിലും പ്രതി. പെരിന്തല്മണ്ണയിലെ ആലിപ്പറന്പില് അടച്ചിട്ട വീടിന്റെ പൂട്ടുതകര്ത്ത് 19 പവന് സ്വര്ണാഭരണങ്ങളും 18,000 രൂപയും സംഘം ചേര്ന്നു കവര്ന്ന കേസിലാണ് ഇയാള് പിടിയിലായത്. ചെറുകാട്ടൂരിലെ ആനക്കുഴി മുതിരക്കാല ഫ്രാന്സിസിന്റെ വീട്ടില് ഈ മാസം ആറിനു പകല് സമയത്ത് വാതില് കുത്തിത്തുറക്കാന് ശ്രമിച്ച കേസിലെയും പ്രതിയാണിയാള്. സ്കൂട്ടറില് എത്തിയ പ്രതികള് ജനലിലൂടെ അകത്തേക്കു നോക്കുകയും തുടര്ന്നു പുറത്തേക്കു പോയ പ്രതികള് സ്കൂട്ടറില് സൂക്ഷിച്ചിരുന്ന കന്പിപ്പാരയുമായി വരുകയും വാതില് കുത്തിതുറക്കാന് ശ്രമിക്കുകയുമായിരുന്നെന്ന് ഫ്രാന്സിസിന്റെ മകള് പോലീസിനോട് പറഞ്ഞിരുന്നു. സമീപത്തെയും ചെറുകാട്ടൂരിലെയും സിസിടിവി പരിശോധിച്ച പോലീസിനു സ്കൂട്ടറില് എത്തിയ രണ്ടുപേരുടെ ദൃശ്യം ലഭിച്ചിരുന്നു. പ്രതിയായ അഭിരാജിനെക്കുറിച്ചു പനമരം പോലീസിന് സൂചന ലഭിക്കുകയും ചെയ്തിരുന്നു. പെരിന്തല്മണ്ണ പോലീസ് സ്റ്റേഷനിലെ നടപടികള് പൂര്ത്തിയായ ശേഷം അഭിരാജിനെ കസ്റ്റഡിയില് വാങ്ങി കൂടുതല് തെളിവെടുപ്പു നടത്തുമെന്നു പനമരം പോലീസ് അറിയിച്ചു.